**Άργος 17 Ιανουαρίου 2022**

**Α.Π. 0182/Φ.445**

**ΠΡΟΣ:**

* Υπουργό Οικονομικών κ.Σταϊκούρα
* Υπουργό Ανάπτυξης και Επενδύσεων κ. Γεωργιάδη
* Υπουργό Εργασίας και Κοινωνικών Υποθέσεων κ. Χατζηδάκη

**ΚΟΙΝ.:** Βουλευτές Πελοποννήσου

Θέμα: Μέτρα στήριξης επιχειρήσεων του κλάδου εστίασης

Αξιότιμε κύριε Υπουργέ

Διανύουμε ήδη τρείς μήνες από την εξάπλωση της νέας μετάλλαξης Όμικρον και βλέπουμε ότι η εστίαση αποτελεί για μια ακόμη φορά τον κλάδο εκείνο που πληρώνει το δυσανάλογο τίμημα στο πλαίσιο της αντιμετώπισης της πανδημικής κρίσης. [Οι νέοι περιορισμοί που ανακοινώθηκαν](https://www.ant1news.gr/eidiseis/article/624320/koronoios-new-metra-ti-allazei-se-estiasi-vyxterina-kentra-kai-gipeda) και ισχύσουν από τα τέλη του 2021 έθεσαν τον συγκεκριμένο κλάδο σε ένα νέο καθεστώς lockdown χωρίς υποστηρικτικά μέτρα.

Πλέον τα καταστήματα εστίασης είναι " ανοικτά κλειστά "

Καθ’ όλη τη διάρκεια της πανδημίας η πλειονότητα των επιχειρήσεων εστίασης σημείωσε απώλεια τζίρου άνω του 50%. Παράλληλα, διπλασιάστηκαν τόσο οι επιχειρήσεις με μηδενική ρευστότητα (1 στις 3 επιχειρήσεις έχουν μηδενικά ταμειακά διαθέσιμα), όσο και εκείνες με ληξιπρόθεσμες οφειλές (περισσότερες από 4 στις 10 έχουν ληξιπρόθεσμες οφειλές μόνο προς την εφορία και τα ασφαλιστικά ταμεία).

Όπως δείχνουν τα στοιχεία ο συγκεκριμένος κλάδος οδηγείται σε αδιέξοδο , αφού το μόνο που " εισπράττουν " οι συγκεκριμένες επιχειρήσεις είναι μόνο υποχρεώσεις και νομοτελειακά πολλές επιχειρήσεις θα οδηγηθούν σε μαζικά " λουκέτα" και θα υπάρξει απώλεια χιλιάδων θέσεων απασχόλησης .

Απαιτούνται άμεσα να ληφθούν αντισταθμιστικά μέτρα για την διάσωση των επιχειρήσεων του κλάδου της εστίασης ώστε οι επιχειρήσεις αυτές να στηριχθούν και να τις βρει ενεργές το τέλος της πανδημίας .

Τα μέτρα τα οποία προτείνουμε είναι :

* επαναφορά του μέτρου επιδότησης ενοικίου
* μείωση του ΦΠΑ στο 6%
* μη επιστροφή των επιστρεπτέων προκαταβολών
* αναστολή συμβάσεων εργασίας και επέκταση των ΚΑΔ
* αύξηση των δόσεων ρύθμισης χρεών της πανδημίας σε 120 δόσεις
* αναστολή φορολογικών και ασφαλιστικών υποχρεώσεων έως 30.06.2022
* αναστολή πληρωμής δόσεων δανείων έως 31.12.2022
* απαλλαγή δημοτικών τελών για το 2022
* προγράμματα χρηματοδότησης τύπου επιστρεπτέας προκαταβολής χωρίς αποκλεισμούς
* αναστολή των πλειστηριασμών έως 31.12.2022
* ολική επαναφορά του μέτρου των 120 δόσεων
* αναστολή τεκμηρίων διαβίωσης για το έτος 2021
* κατάργηση τέλους επιτηδεύματος

Παρακαλούμε όπως άμεσα υιοθετήσετε τα παραπάνω μέτρα στήριξης του κλάδου της εστίασης ώστε ο κλάδος να παραμείνει " ζωντανός " .

Σας ευχαριστούμε εκ των προτέρων για την θετική σας ανταπόκριση.

*Για το Περιφερειακό Επιμελητηριακό Συμβούλιο Πελοποννήσου*

*Ο Πρόεδρος*

*Φώτιος Δαμούλος*